
# Рөстәм Миңнехановка сайлауларда җиңүе уңаеннан котлау телеграммалары килә

*14.09.2015*Рөстәм Миңнехановка сайлауларда җиңүе уңаеннан котлау телеграммалары килә башлады.

Телефоннан аны Казахстан Премьер-министры Кәрим Масимов, Россия Федерациясе Хөкүмәте Рәисе урынбасары Аркадий Дворкович, Россия Президентының ИФОда тулы вәкаләтле вәкиле Михаил Бабич, "Торак-коммуналь хуҗалыкны реформалаштыруга ярдәм итү фонды" корпорациясенең күзәтчелек советы рәисе Сергей Степашин котлады.

Шулай ук котлау телеграммалары Рөстәм Миңнеханов исеменә федераль хакимият органнары вәкилләреннән, Россия эшлекле даирәләре вәкилләреннән, эре сәнәгать предприятиеләре җитәкчеләреннән, иҗтимагый оешмалар вәкилләреннән һәм гади гражданнардан килде.

Бурятия Республикасы башлыгы аерым алганда болай дип язган:

"Татарстан Республикасы президенты сайлауларында ышанычлы җиңүегез белән ихлас йөрәктән котлыйм! Чын күңелдән ныклы сәламәтлек, алга таба да төбәкнең бөтен халкы иминлегенә башкара торган яхшы эшләрегез һәм теләкләрегездә уңышлар телим".



*ТР Президенты Матбугат хезмәте.*
Рөстәм Миңнехановка сайлауларда җиңүе уңаеннан котлау телеграммалары килә